Álftalaukar sem vaxa á kafi í vatni bera gróhirzlurnar í slíðrum við blaðfótinn , og tungljurtir bera þær utan á greinum . Upp af okfrumunni sem myndast við samruna kynfrumanna vex síðan upp byrkningurinn sjálfur , elftingin , burkninn eða tungljurtin , allt eftir því hvaða flokki forkímið tilheyrir . Þroskun forkímsins getur tekið frá fáum vikum ( burknar og elftingar ) upp í nokkur ár ( tungljurtir ) . Úti í náttúrunni eru forkímin lítið áberandi , en ef þið veljið og skoðið klóelftingu , má finna þar mynd af forkími hennar sem tekin var úti í Surtsey fyrir allmörgum árum síðan .